சிஃபெங்கைட்டு

சிஃபெங்கைட்டு (Xifengite) என்பது  Fe5Si3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

ஓர் அரிய உலோக இரும்பு சிலிசைடு கனிமமாக வகைப்படுத்தப்படும் சிஃபெங்கைட்டின் படிக அமைப்பு ஓர் அறுகோணமாகும். 6.45 என்ற ஒப்படர்த்தி மதிப்பும் 5.5 என்ற  மோவின் கடினத்தன்மை அளவும் கொண்டுள்ளது. நிக்கல் இரும்பு கனிம கட்டங்களில் சிஃபெங்கைட்டு கனிமம் எஃகு சாம்பல் நிறத்தில் உருவாகிறது. 

பன்னாட்டு கனிமவியல் சங்கம் சிஃபெங்கைட்டு கனிமத்தை Xif என்ற குறியீட்டால் அடையாளப்படுத்துகிறது.

முதன்முதலில் 1984 ஆம் ஆண்டில் சிஃபெங்கைட்டு கனிமம் கண்டுபிடிக்கப்பட்டு விவரிக்கப்பட்டது.  சீனப் பெருஞ்சுவரின் கிழக்குப் பாதையான சிஃபெங்கோவின் நினைவாக சிஃபெங்கைட்டு எனப் பெயரிடப்பட்டது. இக்குறிப்பிட்ட பாறை வகையானது சீனாவின் எபெய் மாகாணத்தின் யான்சான் விண்கல் வகை பாறையாகும். கிழக்கு பசிபிக் எழுச்சியில் உள்ள அகழ்வாராய்ச்சிகளிலிருந்தும் சிஃபெங்கைட்டு  பதிவாகியுள்ளது.

குபேய்ட்டு (Fe3Si), ஆப்கெய்ட்டு (Fe2Si) இலின்சைட்டு (FeSi2), இலுபுசைட்டு (Fe0.84Si2), நைகுயிட்டு (FeSi), சூசைட்டு ((Fe,Ni)3Si), சாங்போயிட்டு (TiFeSi2) அறியப்பட்ட பிற இயற்கை இரும்பு சிலிசைடு தாதுக்கள் ஆகும்.Mindat, http://www.mindat.org 

மேற்கோள்கள்

பகுப்பு:இரும்பு(II,III) கனிமங்கள்
பகுப்பு:விண்வீழ்கல் கனிமங்கள்
பகுப்பு:அறுகோணவமைப்புக் கனிமங்கள்